پولیس لە بەیاننامەیگ رەسیە ئاژانس شەفەق نیوز وت: تیمیگ لە پولیس دروس کریا، لە پشت ئەوە ک مناڵیگ لە تەمەن دە ساڵان کەفتیەسە وەر تەقەلای رفیان.
وتیش: وە ماوەی ٢٤ ساعەت توومەتبارەگە ناسیا، و فەرمان دەسگیرکردن دادوەری لەبانی دەرچگ، و توومەتبار (ع.س.ي) لە تەمەن ٢٨ ساڵان لە خەڵک ناسریە حەی سۆمەر دەسگیر کریا،  ک وەزوان خوەی ئاشکرا کرد ک مەوقەی رانین ماشین بارهەڵگرەگەی، مناڵیگ نزیک دوکانیگ دییە، و هویر رفاننی کردگە تا دەسدرویژی سێکسی وەگەردی بکەێد، باوجی کوڕەگە وایە.
هەرلیوا، قسەیلی لەلای دادوەر توومار کریا، و لە بنەمای مادەی ٣٩٧ لە یاسای سزادان عراقی بەندی کریا.
